Jānis Krūmiņš (basketbolists)

Jānis Krūmiņš (dzimis  Raiskuma pagastā, miris  Rīgā) bija latviešu basketbolists, metālmākslinieks, trīskārtējs Eiropas čempions, trīskārtējs Eiropas čempionvienību kausa ieguvējs Rīgas ASK komandas rindās un četrkārtējs PSRS čempions. Spēlējot basketbolu, Jānis Krūmiņš aizvadīja dzīves 15 gadus, kļūstot, kā sporta žurnālistikā viņu dēvē, par "visu laiku slavenāko latviešu basketbolistu".Andris Rupais. Basketbola leģendas pusgadsimta svētkos Rīgā! // TVNET, 05. novembris (2007)

 Dzīvesgājums 
Dzimis 1930. gadā Cēsu apriņķa Raiskuma pagasta "Miķeļkalnu" mājāsJ. Krūmiņa dzimtās mājas var redzēt braucot ārā no Cēsīm pāri pār Gaujas tiltam, burtiski pārdesmit metrus aiz tilta kreisajā pusē lejā pļavā. (māte Emīlija Krūmiņa). Strādāja par mežstrādnieku (atsveķotāju). 23 gadu vecumā 218 cm garais jauneklis sāka nodarboties ar basketbolu,Visu laiku garākie basketbolisti. // Apollo, 18. marts (2008) sākumā viņam pietrūka izveicības, tādēļ treniņos un laukumā viņam visu vajadzēja darīt vairāk nekā citiem.

1960. gada 31. decembrī apprecējās ar Inesi Sirgedu, viņie piedzima trīs bērni (Ivars, Juris un Irēna). Brīvajā laikā aizrāvās ar kalēja darbiem, kas ļāva pēc karjeras sportā strādāt kombinātā "Māksla" par metālmākslinieku.Vecrīgā, ejot pa Pils ielu un nogriežoties šaurajā Anglikāņu ieliņā, joprojām var atrast stilizēto mednieku bāru "Lāsīte", kurā ieroču imitācijas pie sienām ir J. Krūmiņa kaltas.

Rīgas Motormuzejā eksponēta automašīna "Volga", ko basketbolists saņēma no valdības par uzvaru Tokijā (1960).

Miris Rīgā 1994. gada 20. novembrī. Apbedīts Rīgas Meža kapos.

 Karjera sportā 
No 1958. līdz 1960. gadam Rīgas ASK komandas sastāvā (komandas citi vadošie spēlētāji bija Maigonis Valdmanis, Valdis Muižnieks, Oļģerts Hehts, Gunārs Siliņš, Juris Kalniņš, Ivars Vērītis, Gundars Muižnieks, Teobalds Kalherts un Jānis Dāvids). Sākot ar 1957./58. gada sezonu, kad notika vēsturē pirmais Eiropas basketbola klubu turnīrs, 3 reizes ieguva Eiropas čempionu (tagadējās Eirolīgas) kausu.Arī 1960./61. gada sezonā ASK spēlēja finālā, kur tomēr divu spēļu summā bija spiesti piekāpties Maskavas CSKA. Savukārt PSRS čempionātā 1955., 1956., 1957. un 1958. gados izcīnīja PSRS čempiona titulu. PSRS izlases sastāvā viņš izcīnīja trīs sudraba medaļas — 1956. gada Melburnas, 1960. gada Romas un 1964. gada Tokijas vasaras olimpiskajās spēlēs.

Savā karjerā viņam iznāca sacensties arī ar tādu basketbola leģendu kā Bills Rasels, kas tolaik jau spēlēja NBA.

 Komandas 
 Rīgas ASK (1954-1964. gads)
 Rīgas VEF (1964.-1969. gads)VEF spēlētāji (1958.-1992.)
 PSRS izlase (1956-1964. gads)
 99 spēles Latvijas PSR izlasē

 Sasniegumi un apbalvojumi 
 četrkārtējais PSRS čempions (1955-1958)
 trīskārtējais Eiropas čempionvienību kausa ieguvējs (1958-1960)
 trīskārtējais olimpisko spēļu sudraba medaļas ieguvējs (1956,1960,1964)
 trīskārtējais Eiropas čempions (1959,1961,1963)
 PSRS Nopelniem bagātais sporta meistars (1959)

 Piezīmes un atsauces 

 Literatūra 
 Ošiņš Ivars. Latvijas olimpiskais zelts, sudrabs, bronza. - Lauku Avīzes apgāds: Rīga, 2008., - 240 lpp. 

 Ārējās saites 

 Guntis Keisels. Trīsreiz Eiropas basketbola virsotnē. // Diena. 5. novembris (2007)
 Latviešu izcilākie centri PSRS ērā, 6.daļa - Jānis Krūmiņš

Kategorija:1930. gadā dzimušie
Kategorija:1994. gadā mirušie
Kategorija:Cēsu novadā dzimušie
Kategorija:Latvijas basketbolisti
Kategorija:Basketbola centri
Kategorija:PSRS basketbolisti
Kategorija:1956. gada vasaras olimpisko spēļu dalībnieki
Kategorija:1960. gada vasaras olimpisko spēļu dalībnieki
Kategorija:1964. gada vasaras olimpisko spēļu dalībnieki
Kategorija:Latvijas olimpiskie medaļnieki
Kategorija:Eiropas čempioni basketbolā
Kategorija:PSRS Nopelniem bagātie sporta meistari
Kategorija:Ar ordeni "Goda Zīme" apbalvotie
Kategorija:Olimpiskie sudraba medaļnieki basketbolā
Kategorija:Padomju Savienības olimpiskie sudraba medaļnieki